钦定古今图书集成/方舆汇编/边裔典/第060卷 > 唐
## 钦定古今图书集成/方舆汇编/边裔典/第060卷 > 唐

### 太宗贞观十七年拂菻遣使入献

按《唐书·太宗本纪》，不载。按《西域传》：“拂菻，古大秦也，
居西海上，一曰海西国，去京师四万里，在苫西，北直
突厥可萨部，西濒海，有迟散城，东南接波斯，地方万
里，城四百，胜兵百万。十里一亭，三亭一置。臣役小国
数十，以名通者曰泽散，曰驴分。泽散直东北，不得其
道里。东渡海二千里至驴分国，重石为都，城广八十
里”，东门高二十丈，扣以黄金。王宫有三袭门，皆饰异
宝。中门中有金巨称，一作“金人”，立其端，属十二丸，率
时改一丸，落以瑟瑟为殿柱，水精、琉璃为棁香，木梁，
黄金为地，象牙阖。有贵臣十二共治国。王出，一人挈
囊以从，有讼书投囊中，还省枉直。国有大灾异，辄废
王更立贤者。王冠如鸟翼，缀珠，衣锦绣，前无襟，坐金
花。榻侧有鸟如鹅，绿毛上食，有毒辄鸣。无陶瓦屋，白
石墍屋，坚润如玉。盛暑引水上流气为风。男子翦发
衣绣，右袒而帔，乘辎軿白盖小车，出入建旌旗击鼓，
妇人锦巾，家赀亿万者为上官。俗喜酒，嗜干饼。多幻
人，能发火于颜。手为江湖口幡眊，举足堕珠玉。有善

西布。”海中有珊瑚洲，海人乘大舶堕铁纲水底。珊瑚
初生磐石上，白如菌，一岁而黄，三岁赤。枝格交错，高
三、四尺。铁发其根，系网舶上，绞而出之，失时不取即
腐。西海有市，贸易不相见。置直物旁，名“鬼市。”有兽名
窦，大如狗，犷恶而力。北邑有羊，生土中，脐属地，割必
死。俗介马而走，击鼓以惊之。羔脐绝，即逐水草不能
群。贞观十七年，王波多力遣使献赤玻璃、绿金精，下
诏答赉。大食稍彊，遣大将军摩拽伐之，拂菻约和，遂
臣属。乾封至大足，再朝献。

按杜氏《通典注外国图》云：“从隅巨北有国，名曰大秦。
其种长大，身长五六尺。”杜环《经行记》云：“拂菻国，德若
国西隔山数千里，亦曰大秦。其人颜色红白，男子悉
著素衣，妇人皆服珠锦。好饮酒，尚干饼，多淫巧，善织
络。或有俘在诸国，守死不改乡风。琉璃妙者，天下莫
比。王城方八十里，四面境土各数千里，胜兵约有百”
万。常与大食相御。西枕西海，南枕南海，北接可萨、突
厥。西海中有市，客主同和。我往则彼去，彼来则我归。
卖者陈之于前，买者酬之于后，皆以其直置之物傍，
待领直，然后收物，名曰“鬼市。”又闻西有女国，感水而
生。又云摩邻国，在秋萨罗国西南，渡大碛行二千里
至其国。其人黑，其俗犷，少米麦，无草木。马食干鱼，人
飧鹘莽，即波斯枣也，瘴疠特甚。诸国陆行之所经山
胡则一种，法有数般，有《大食法》，有《大秦法》，有《寻寻法》。
其《寻寻》蒸报，于诸夷狄中最甚，当食不语。其大食法
者，以子弟亲戚而作判典，纵有微过，不至相累。不食
猪狗驴马等肉，不拜国王父母之尊，不信鬼神，祀天
而已。其俗，每七日一假，不买卖，不出纳，唯饮酒谑浪
终日。其《大秦》善医眼及痢，或未病先见，或开脑出虫。

### 睿宗景云二年十二月拂菻国献方物

按：《唐书睿宗本纪》不载。按《册府元龟》云云。

### 元宗开元七年拂菻遣使入献

按《唐书元宗本纪》不载按《西域传》：“开元七年，因吐
火罗大酋献狮子、羚羊。”

### 天宝元年五月拂菻国遣大德僧来朝

按《唐书元宗本纪》不载。按《册府元龟》云云。